स्वर्ण जयंती पार्क के विस्तार निर्माण की मांग
पिलानी| डॉ.अंबेडकर वेलफेयर सोसायटी शाखा पिलानी ने नगरपालिका पिलानी के ईओ को पत्र लिखकर वार्ड दो में स्थित स्वर्ण जयंती पार्क अंबेडकर चौक का निर्माण करने की मांग की है। शाखा अध्यक्ष ईश्वरलाल सचिव एडवोकेट अनिल कालिया ने लिखा है कि पार्क चौक का निर्माण विस्तार करने के लिए शाखा द्वारा प्रशासन को बार-बार स्मरण दिलाने के बावजूद भी पार्क का विस्तार निर्माण कार्य नहीं करवाया जा रहा है। पत्र में लिखा है कि सर्वप्रथम 22 सितंबर 1997 को पालिका की बैठक में प्रस्ताव संख्या नौ में पार्क निर्माण के लिए प्रस्ताव पारित किया था। हर बार चर्चा की जाती है लेकिन कोई कार्यवाही नहीं हो रही। यह स्थल कस्बे की सबसे घनी आबादी वाले वार्ड में है जहां अनुसूचित जाति, पिछड़ा वर्ग अल्पसंख्यक समुदाय बसता है। यह मोहल्ले के बीच में स्थित है परंतु स्वर्ण जयंती पार्क (अंबेडकर चौक) का निर्माण विस्तार कार्य पालिका द्वारा नहीं करवाया जा रहा है।
hin_Deva hin_Deva